ગુજરાત રાજ્ય સરકાર દ્વારા 1મે થી 31 મે સુધી રાજ્યના તમામ જિલ્લાઓના તળાવો ઊંડા કરવાની કામગીરી શરુ કરવામાં આવી હતી અને તળાવોની ખોદણી દરમિયાન જે માટી નીકળે તે ખેડૂતોને આપી જળ સંચય અભિયાન મોટા પાયે હાથ ધરાયુ હતું. આ યોજના 1 જૂન થી બંધ કરી દેવામાં આવી છે તેમ છતાં કેટલાક કોન્ટ્રકટરો ખેડૂતોને ખેતર માટે માટી જોઈએ છે તેમ કહી માટી ખોદકામ કરે છે અને એજ માટી ખેડૂતોને રોડની કામગીરી માટે વેચે છે. નર્મદા જિલ્લાના લાછરસ ગામમાં પણ આવું જ કૌભાંડ ચાલતું હોવાની ફરિયાદો ઉઠી છે. કોન્ટ્રાક્ટરોએ માટીના ખોદકામ અંગેની કોઇ મંજુરી લીધી નથી લીધી અને માટીના નાણાં ગ્રામપંચાયતમાં જમા કરાવતા હોવાના આક્ષેપ થઇ રહયાં છે.